**Ministru kabineta rīkojuma projekta “Grozījumi Ministru kabineta 2018. gada 15. maija rīkojumā Nr. 215 “Par publiskās lietošanas dzelzceļa infrastruktūras statusa piešķiršanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks. | Ministru kabineta rīkojuma projekts “Grozījumi Ministru kabineta 2018. gada 15. maija rīkojumā Nr.215 “Par publiskās lietošanas dzelzceļa infrastruktūras statusa piešķiršanu”” (turpmāk – Projekts) izstrādāts, lai piešķirtu publiskās lietošanas dzelzceļa infrastruktūras statusu Rīgas brīvostas pārvaldes īpašumā esošajai dzelzceļa infrastruktūrai “Kundziņsala”, kā arī, lai aktualizētu dzelzceļa iecirkni Rīga Preču – Ērgļi atbilstoši pašreizējai situācijai.Rīkojums stāsies spēkā spēkā Oficiālo publikāciju un tiesiskās informācijas likuma noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzelzceļa likuma 5. panta pirmās daļas 1. punkts.Satiksmes ministrijas, VAS “Latvijas dzelzceļš” un Rīgas brīvostas pārvaldes iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | Satiksmes ministrija saņēma Rīgas brīvostas pārvaldes 2015. gada 12. augusta vēstuli Nr. 1-11/227, 2015. gada 27. oktobra vēstuli Nr. 1-11/1597, 2015. gada 3. novembra vēstuli Nr. 1-11/1631, 2016. gada 16. marta vēstuli Nr. 1-11/477, 2019. gada 26. septembra vēstuli Nr. 1-11/1190, kurās Rīgas brīvostas pārvalde lūdz piešķirt publiskās lietošanas dzelzceļa infrastruktūras statusu dzelzceļa parkam “Kundziņsala”. Satiksmes ministrija saņēma VAS “Latvijas dzelzceļš” 2020. gada 22. janvāra vēstuli Nr. D-6.4.1./41-2020 “Par publiskās lietošanas dzelzceļa infrastruktūras statusa piešķiršanu”, kurā saskaņā ar Rīgas Brīvostas pārvaldes ierosinājumu piešķirt Rīgas brīvostas pārvaldei piederošajam dzelzceļa parkam “Kundziņsala”, kas savienojas ar VAS “Latvijas dzelzceļš” ceļa posteņa 3. km stacijas ceļiem (reģistrācijas apliecība Nr. 2297), pamatojoties uz Dzelzceļa likuma 5. panta pirmās daļas 1. punktu, lūdz piešķirt publiskās lietošanas statusu dzelzceļa iecirknim “ceļa postenis 3. km – Kundziņsala”.Dzelzceļa parks “Kundziņsala” pieder Rīgas brīvostas pārvaldei un ir reģistrēts Dzelzceļa infrastruktūras (sliežu ceļu) valsts reģistrā ar privātās lietošanas statusu. Reģistrācijas apliecība Nr. 2097, valsts reģistrācijas indekss 236, sliežu ceļu skaits - 42, sliežu ceļu garums - 25,14 km. Dzelzceļa parka “Kundziņsala” pārvaldītājs ir SIA ,,RĪGAS BRĪVOSTAS FLOTE’’ (2019. gada 2. aprīļa Drošības apliecība Nr. LV2320190022).Dzelzceļa parka “Kundziņsala” būvniecības gaita: 2010. gadā – ”Kundziņsalas renovācija un būvniecība” pirmais posms, kā ietvaros tika izbūvēti sliežu ceļi 4,571 km garumā (pieņemts ekspluatācijā 2010. gada 17. decembrī); 2012. gadā - ”Kundziņsalas renovācija un būvniecība” otrais posms, pirmā būvniecības kārta, kā ietvaros tika veikta “Elektriskās centralizācijas posteņa ēkas renovācija” (pieņemts ekspluatācijā 2012. gada 18. maijā);2014. gadā - ”Kundziņsalas renovācija un būvniecība” otrais posms, otra būvniecības kārta, kā ietvaros dzelzceļa parks „Kundziņsala” tika aprīkots ar signalizācijas un telekomunikācijas ierīcēm (pieņemts ekspluatācijā 2014. gada 13. maijā). Papildus tika veikti dzelzceļa parka “Kundziņsala” kapitālā remonta darbi atsevišķos posmos.Atbilstoši Ministru kabineta 2010. gada 3. augusta noteikumu Nr. 724 “Dzelzceļa tehniskās ekspluatācijas noteikumi” 2.13. apakšpunktam dzelzceļa infrastruktūras iecirknis ir funkcionālu saistītu staciju un posmu ceļu teritoriālais kopums. Ievērojot minēto, publiskās lietošanas dzelzceļa infrastruktūras statuss tiek noteikts dzelzceļa infrastruktūras iecirknim.Iepriekš publiskās lietošanas statusa piešķiršanu dzelzceļa parkam “Kundziņsala” apgrūtināja tas, ka tā nebija tieši savienota ar publiskās lietošanas dzelzceļa infrastruktūru un vilcienu kustība uz dzelzceļa parku “Kundziņsala” tika organizēta pa trešajai personai piederošajiem privātās lietošanas dzelzceļa infrastruktūras sliežu ceļiem (Nr. 301, Nr. 302, Nr. 303). Šobrīd dzelzceļa infrastruktūra (sliežu ceļi Nr. 301., Nr. 302. un Nr. 303. un pārmijas Nr. 320, Nr. 322 un Nr. 328) ir VAS “Latvijas dzelzceļš” īpašumā un tiem ir publiskās lietošanas statuss.Ņemot vērā minēto un Dzelzceļa likuma 5. panta pirmās daļas 1. punktā noteikto, ka publiskās lietošanas dzelzceļa infrastruktūras statuss tiek piešķirts ar Ministru kabineta rīkojumu, ja dzelzceļa infrastruktūra ir atklāta kravu un pasažieru pārvadājumiem vai tehnoloģisko procesu nodrošināšanai, ievērojot vienlīdzības principu, ar Projektu paredzēts dzelzceļa parkam “Kundziņsala” piešķirt publiskās lietošanas dzelzceļa unfrastruktūras statusu.Pēc publiskās lietošanas dzelzceļa infrastruktūras statusa piešķiršanas dzelzceļa parkā “Kundziņsala” saskaņā ar Ministru kabineta 2016. gada 29. augusta noteikumiem Nr. 712 ,,Dzelzceļa staciju, izmaiņas punktu un pieturas punktu – publiskās lietošanas dzelzceļa infrastruktūras objektu – atklāšanas, slēgšanas un nosaukumu piešķiršanas kārtība” paredzēts atklāt dzelzceļa staciju ar nosaukumu “Kundziņsala”. Saskaņā ar Dzelzceļa likuma 19. panta pirmo daļu stacija nodrošina dzelzceļa pārvadājuma operāciju veikšanu.Pēc publiskās lietošanas dzelzceļa infrastruktūras statusa piešķiršanas un stacijas atklāšanas dzelzceļa kravu pārvadājumi, tostarp tranzīta kravu pārvadājumi, tiks veikti līdz stacijai ,,Kundziņsala”. Plānotā stacija ,,Kundziņsala” atradīsies tuvāk Kundziņsalā esošajiem ostas termināliem nekā VAS ,,Latvijas dzelzceļš” pārvaldījumā esošā stacija ,,Zemitāni”. Tāpēc kravas nogādāšana stacijā ,,Kundziņsala” samazinās attālumu pēc tam veicamajām vagonu padošanas un novākšanas operācijām, lai krava tiktu nogādāta uz Kundziņsalas termināliem pārkraušanai kuģos, sekmējot Rīgas brīvostas turpmāko attīstību un tranzīta kravu plūsmu.Piešķirot publiskās lietošanas dzelzceļa infrastruktūras statusu dzelzceļa parkam “Kundziņsala”, nepieciešams izveidot jaunu dzelzceļa iecirkni “ceļa postenis 3. km – Kundziņsala”, kas savienos VAS “Latvijas dzelzceļš” īpašumā esošo dzelzceļa infrastruktūru ar Rīgas brīvostas pārvaldes īpašumā esošo dzelzceļa parku “Kundziņsala”.Pēc Projekta apstiprināšanas Ministru kabinetā Rīgas brīvostas pārvaldei būs nepieciešams laiks infrastruktūras nodošanai pārvaldīšanā un apsaimniekošanā, jaunas infrastruktūras aprēķinu shēmas noteikšanai atbilstoši jauniegūtajam publiskās lietošanas dzelzceļa infrastruktūras statusam, tādēļ Projekts paredz, ka publiskās lietošanas dzelzceļa infrastruktūras statusu dzelzceļa infrastruktūrai “Kundziņsala” piešķir ar 2020. gada 1. oktobri.Satiksmes ministrija saņēma 2020. gada 6. maija Ogres novada pašvaldības (turpmāk – Pašvaldība) vēstuli Nr. 2-5.1/1720 “Par bijušās līnijas Rīga Preču – Ērgļi sliežu ceļa posma, kas atrodas Ogres novada administratīvajā teritorijā, pārņemšanu īpašumā”, ar kuru Pašvaldība lūdz Satiksmes ministriju slēgt dzelzceļa iecirkņa Rīga Preču – Ērgļi posmu Saurieši – Ērgļi un nodot nekustamos īpašumus – zemes vienības un inženierbūves – ēkas, tiltus, sliežu ceļus, kas nav demontēti, caurtekas un ceļa klātnes uzbērumus bez atlīdzības Pašvaldības īpašumā, pamatojoties uz Pašvaldības domes 2020 gada 19. marta lēmumā “Par valstij piederošo zemju un inženierbūvju pārņemšanu Ogres novada pašvaldības īpašumā” noteikto. Bijušo dzelzceļa līniju plānots izmantot tūrisma mērķiem, veicināt iedzīvotāju veselīgu dzīvesveidu un sportu, tostarp, īstenot zaļo dzelzceļu projektu, kā arī nodrošināt vietējo iedzīvotāju drošību un labiekārtošanas pasākumus. Jau šobrīd Ķeipenes pagasta zemes vienībās un ēkā bijušajā Ķeipenes dzelzceļa stacijā ir ieguldīti ievērojami Pašvaldības līdzekļi, Eiropas Savienības finanšu līdzekļi, teritorijā plānots veikt pasākumus un būvniecības darbus projektu ietvaros.Satiksmes ministrija ar 2020. gada 20. februāra vēstuli atbalsta nekustamā īpašuma dzelzceļa līnijas Rīga Preču - Ērgļi posma Saurieši - Ērgļi nodošanu bez atlīdzības Pašvaldības īpašumā. Dzelzceļa iecirknī Rīga Preču – Ērgļi posmā Saurieši – Ērgļi vilcienu kustība ir ilgstoši slēgta un dzelzceļa virsbūves materiāli, tostarp arī sliedes, ir demontēti. Indikatīvajā dzelzceļa infrastruktūras attīstības plānā 2018. - 2022. gadam noteikts uzdevums izvērtēt sliežu ceļa posmu, kuros nenotiek vilcienu kustība, nākotnes nepieciešamību. Vilcienu kustību dzelzceļa līnijā Rīga Preču – Ērgļi nav plānots atjaunot.Lai iepriekšminēto nekustamo īpašumu varētu nodot Pašvaldības īpašumā, vispirms nepieciešams slēgt dzelzceļa līniju Rīga Preču – Ērgļi posmā Saurieši – Ērgļi, līdz ar to, nepieciešams noņemt publiskās lietošanas dzelzceļa infrastruktūras statusu publiskās lietošanas dzelzceļa infrastruktūrai posmā Saurieši – Ērgļi, tādēļ nepieciešams veikt grozījumus Ministru kabineta 2018. gada 15. maija rīkojumā Nr. 215 “Par publiskās lietošanas dzelzceļa infrastruktūras statusa piešķiršanu”” (turpmāk – Rīkojums), precizēt šobrīd Rīkojumā noteikto publiskās lietošanas dzelzceļa infrastruktūras iecirkni Rīga Preču - Ērgļi, aizstājot tā galapunktā esošo staciju Ērgļi ar staciju - Saurieši. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Rīgas brīvostas pārvalde, VAS “Latvijas dzelzceļš”, Valsts dzelzceļa administrācija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārvadātāji, kas izmantos attiecīgo dzelzceļa infrastruktūru, kravas saņēmēji, nosūtītāji, Ogres novada pašvaldība. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. |  Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešami grozījumi Ministru kabineta 2016. gada 19. aprīļa noteikumos Nr. 244 “Noteikumi par publiskās lietošanas dzelzceļa infrastruktūras tīkla pārskata saturu”, jo pēc Projekta spēkā stāšanās, publiskās lietošanas dzelzceļa infrastruktūras tīkla pārskatā būs nepieciešams publicēt divas jaunas VAS “Latvijas dzelzceļš” izstrādātas kārtības. |
| 2. | Atbildīgā institūcija | Satiksmes ministrija. |
| 3. | Cita informācija | Satiksmes ministrija izstrādāja grozījumus Ministru kabineta 2016. gada 19. aprīļa noteikumos Nr. 244 “Noteikumi par publiskās lietošanas dzelzceļa infrastruktūras tīkla pārskata saturu”, kas tiks virzīti noteiktajā kārtībā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīgas brīvostas pārvalde, VAS “Latvijas dzelzceļš”, Valsts dzelzceļa administrācija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu un funkciju ietvaros. Saistībā ar Projekta izpildi nebūs nepieciešams veidot jaunas institūcijas vai likvidēt vai reorganizēt esošās.  |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova